கேள்வி: ஷாஜகான் - பிறப்பும், பின்புலமும் குறித்து விரிவாக சொல்லுங்கள்.
பதில்: File:Manohar. Emperor Jahangir Weighs Prince Khurram. Page from Tuzuk-i Jahangiri. 1610-1615, British Museum, London.jpg. .]] இவர் 5 சனவரி 1592-இல் தற்கால பாக்கித்தானின் லாகூரில் இளவரசன் சலீமின் (இவர் மன்னனான பிறகு பிற்காலத்தில் 'ஜஹாங்கீர்' என்று அறியப்பட்டார்) ஒன்பதாவது குழந்தை மற்றும் மூன்றாவது மகனாக அவரது முதன்மையான மனைவி ஜகத் கோசைன் பிறந்தார். குர்ரம் (பாரசீகம்: 'மகிழ்ச்சியானவன்') என்ற பெயரானது இவரது தாத்தா பேரரசர் அக்பர் தேர்ந்தேடுக்கப்பட்ட பெயர் ஆகும். அக்பருக்கும், இவருக்கும் இடையில் நெருக்கமான உறவுமுறை இருந்தது. அக்பர் குர்ரமிடம் அதிக பாசத்துடன் இருந்ததாகவும், "இக்குழந்தையையும், உன் மற்ற மகன்களையும் ஒப்பிட இயலாது. நான் இக்குழந்தையை என் உண்மையான மகனாகக் கருதுகிறேன்" என்று அடிக்கடி கூறியதாகவும் ஜஹாங்கீர் குறிப்பிட்டுள்ளார். குர்ரம் பிறந்த போது இவர் வெற்றிகரமானவராக உருவாவார் என்று கருதிய அக்பர் சலீமின் வீட்டில் வளராமல் இந்த இளவரசன் தன் வீட்டில் வளர வேண்டுமென அறிவுறுத்தினார். இவ்வாறாக இவரை வளர்க்கும் பொறுப்பானது ருக்கையா சுல்தான் பேகம் ஒப்படைக்கப்பட்டது. குர்ரமை வளர்க்கும் முதன்மையான பொறுப்பை ருக்கையா ஏற்றார். குர்ரமை அவர் பாசத்துடன் வளர்த்தார் என்று குறிப்பிடப்படுகிறது. சகாங்கீர் தன் சுயசரிதையில் "அக்குழந்தை ருக்கையா பேகத்தின் சொந்த மகனாக இருந்தால் எவ்வளவு அன்பு செலுத்துவாரோ அதை விட ஆயிரம் மடங்கு அதிகமாக குர்ரம் மீது ருக்கையா அன்பு செலுத்தினார்" என்று குறிப்பிட்டுள்ளார்.